Държавен вестник, бр. 25, 2016 г., стр. 27

БРОЙ  25	
Д Ъ Р Ж А В Е Н  В Е С Т Н И К 	
СТР.  27  
3. електронен отчет, в определен от НЗОК 
формат, за извършената дейност, отразена в 
амбулаторни листове.
Чл. 69. (1) Заплащането по чл. 67, ал. 1, 
т. 2 се дължи:
1. за извършен профилактичен преглед при 
лица на възраст от 0 до 18 години съгласно 
изискванията на Наредба № 39 от 2004 г.;
2. за извършена задължителна планова 
имунизация или реимунизация (в т. ч. проба 
Манту) съгласно Имунизационния календар 
на лице на възраст от 0 до 18 години, като 
общият брой на заплатените имунизации на 
едно лице не може да надвишава максимал­
ния брой.
(2) Дейността по чл. 67, ал. 1, т. 2 се отчи­
та с електронен отчет в определен от НЗОК 
формат за извършената дейност, отразена в 
амбулаторните листове.
Чл. 70. (1) Заплащането по чл. 67, ал. 1, 
т. 3 се дължи за извършен преглед на лице, 
включено в програма „Майчино здравеопаз­
ване“ – при изпълнителя на ПИМП.
(2) Включването на ЗОЛ, осъществили 
правото си на избор на ОПЛ за изпълнител 
на програма „Майчино здравеопазване“, се 
извършва след доказване на бременността.
(3) Дейността по чл. 67, ал. 1, т. 3 се отчи­
та с електронен отчет в определен от НЗОК 
формат за извършената дейност, отразена в 
амбулаторни листове.
(4) Общият брой на заплатените профилак­
тични прегледи за една бременност не може 
да надвишава максималния брой в съответ­
ствие с изискванията на приложение № 2 към 
Наредба № 39 от 2004 г. и приложение № 8.
Чл. 71. (1) За медицинската помощ по чл. 67, 
ал. 1, т. 4 се заплаща за извършен преглед на 
ЗОЛ с едно или повече заболявания, подле­
жащи на диспансерно наблюдение от ОПЛ.
(2) В случаите, в които едно диспансе­
ризирано ЗОЛ над 18 г. е със заболявания, 
класифицирани в един клас, но с различни 
МКБ кодове, за едни от които подлежи на 
диспансерно наблюдение при ОПЛ, а за дру­
ги при лекар-специалист, то този пациент 
подлежи на диспансерно наблюдение (меди­
цински дейности и изследвания по вид, обем 
и честота) за всички заболявания изцяло от 
ОПЛ, съгласно приложение № 7 и приложение 
№ 9, като в тези случаи се извършват до два 
консултативни прегледа с лекар-специалист 
от СИМП, но не по-малко от един. В тези 
случаи на ОПЛ се заплаща по реда на ал. 1.
(3) Дейността по чл. 67, ал. 1, т. 4 се отчи­
та с електронен отчет в определен от НЗОК 
формат за извършената дейност, отразена в 
амбулаторни листове.
(4) Заплащането по чл. 67, ал. 1, т. 4 се 
осъществява в случаите, в които са извършени 
дейностите от основния пакет и са назначе­
ни всички медицински дейности съгласно 
изискванията на приложения № 8 и № 9 към 
Наредба № 39 от 2004 г. и приложение № 7 
или приложения № 7 и № 9.
(5) Националната здравноосигурителна 
каса заплаща за не повече от предвидения 
максимален брой прегледи за заболяването 
с най-висока честота на наблюдение.
(6) При първоначална диспансеризация за 
дадено заболяване общият брой прегледи за 
пациента за съответната календарна година 
се заплаща пропорционално на оставащите 
месеци до края на годината.
Чл. 72. (1) Националната здравноосигури­
телна каса заплаща по чл. 67, ал. 1, т. 5 и 6:
1. само един годишен профилактичен пре­
глед на ЗОЛ над 18 години;
2. за извършена задължителна имунизация 
и реимунизация съгласно Имунизационния 
календар. 
(2) Общият брой на заплатените имуни­
зации на едно лице не може да надвишава 
максималния брой, определен по ал. 1, т. 2.
(3) Дейността по чл. 67, ал. 1, т. 5 и 6 се 
отчита с електронен отчет в определен от 
НЗОК формат за извършената дейност, от­
разена в амбулаторни листове, и електронен 
отчет на „Карта за профилактика на ЗОЛ над 
18 години“. Отчитането на „Карта за профи­
лактика на ЗОЛ над 18 години“ се допуска 
и в месеца, следващ месеца на отчитане на 
профилактичния преглед на съответното ЗОЛ.
(4) В случай че ЗОЛ не предостави ре­
зултати от извършени изследвания, поради 
което същите не са отразени в „Карта за 
профилактика на ЗОЛ над 18 години“, това 
не е основание за отказ от запалащане на 
дейността по чл. 67, ал. 1, т. 5 и 6.
Чл. 73. (1) Изпълнителят на ПИМП има 
право на заплащане по чл. 67, ал. 1, т. 7, когато 
населеното място, в което е регистриран адрес 
на лечебното заведение, отговаря на крите­
риите, обуславящи го като неблагоприятно.
(2) Месечните суми, заплащани от НЗОК 
за работа на практики в населени места с 
неблагоприятни условия, се определят от 
управителя на НЗОК съгласно методика. 
(3) При наличие на повече от един из­
пълнител на ПИМП с месторазположение 
на практиката в населеното място по ал. 2 
сумата се разпределя пропорционално на 
броя регистрирани при ОПЛ от лечебното 
заведение – изпълнител на ПИМП, ЗОЛ от 
това населено място.
(4) Сумите по ал. 2 и 3 се определят към 
момента на сключване на индивидуалния 
договор и се вписват в него. При промяна 
на регистрираните при ОПЛ лица по реда на 
чл. 7 от Наредбата за осъществяване право­
то на достъп до медицинска помощ, сумите 
по ал. 2 и 3 се преизчисляват съгласно броя 
регистрирани при ОПЛ ЗОЛ към 1 юли, 
съответно към първи януари на следващата 
година, и се вписват в договора.